
Plani i Integritetit të Policisë së Shtetit është hartuar në mbështetje dhe në zbatim të:
· Ligjit nr.82/2024, datë 26.07.2024, “Për Policinë e Shtetit”;
· Rregullores së Policisë së Shtetit, miratuar me Vendim nr.112, datë 24.02.2025, të Këshillit të Ministrave;
· Strategjisë Ndër sektoriale Kundër Korrupsionit 2024-2030 dhe Planit të Veprimit për Zbatimin e Strategjisë 2024-2026, miratuar me VKM nr. 859/2024;
· Rekomandimeve të Raundit të Pestë të Vlerësimit të Grupit të Shteteve Kundër Korrupsionit (The Group of States Against Corruption/GRECO), për miratimin dhe zbatimin e planeve konkrete të integritetit nga të gjitha ministritë dhe institucionet e varësisë, të cilat të përmbajnë një analizë sistematike të riskut të lidhur me integritetin, me të cilin mund të përballen drejtuesit e lartë dhe këshilltarët politikë gjatë ushtrimit të detyrave të tyre dhe mekanizma të monitorimit dhe pajtueshmërisë, etj.;
· Urdhrit nr.543, datë 08.04.2025, “Për miratimin e Planit të Integritetit dhe Planit të Veprimit për Përmirësimin e Integritetit në Policinë e Shtetit 2025-2028”.


Plani i Integritetit synonte një organizatë sa më të imunizuar ndaj risqeve të korrupsionit, do të luajë një rol kyç për:
· Menaxhimin e rrezikut të integritetit në të gjitha strukturat e Policisë së Shtetit, me fokus në fushat dhe makro-proceset më të ekspozuara ndaj risqeve të korrupsionit;
· Angazhimin e strukturave drejtuese, zhvillimin e kapaciteteve e rritjen e vetëdijes e kulturës nga të gjithë punonjësit me synim një parandalim e menaxhim efektiv të rreziqeve ndaj integritetit, evidentimit e parandalimit të keq sjelljeve, dekurajimin e “kulturës së heshtjes”  dhe inkurajimin e denoncimit të veprimeve korruptive duke shfrytëzuar dhe mundësitë që ofron ligji “Për sinjalizuesit”;
· Forcimin e bashkëpunimin me aktorët e brendshëm dhe partnerët ndërkombëtarë në funksion të përmbushjes së detyrimeve të përcaktuara në dokumentet strategjikë të reformave Antikorrupsion;   


I. MASAT DHE AKTIVITETET NË ZBATIM TË PLANIT TË INTEGRITETIT
Strukturat e ngarkuara të Policisë së Shtetit në bashkëveprim midis tyre, si dhe me mbështetjen e partnerëve kanë identifikuar 6 fusha si më të ekspozuara ndaj riskut të integritetit, të cilat kanë të bëjnë me:
· Korrupsionin në strukturat e hetimit të krimit;
· Korrupsionin burokratik në burimet njerëzore;
· Korrupsionin në nivelin e ulët ose i ashtuquajturi korrupsioni i rrugës;
· Korrupsionin burokratik në menaxhim;
· Korrupsionin burokratik në prokurimin publik;
· “Kodi i Heshtjes” dhe Ligji për “Sinjalizuesit dhe mbrojtjen e të dhënave”.



OBJEKTIVI # 1
RRITJA E INTEGRITETIT DHE REDUKTIMI I KORRUPSIONIT NË STRUKTURAT E HETIMIT TË KRIMIT

Për të ndjekur e realizuar këtë objektiv ishin përcaktuar 2 fusha me risk:
1. Parandalimi dhe efektiviteti i ulët në luftën kundër veprimtarisë kriminale të kultivimit të bimëve narkotike;
2. Efektiviteti i ulët në hetimin e krimeve ekonomiko-financiare, pastrimin e parave, identifikimin dhe bllokimin e aseteve kriminale;

Për realizimin e objektivit për riskun e parë ishin përcaktuar 2 masa dhe aktivitete:
1. Kryerja e hetimeve dhe analizave për çdo rast kultivimi nga strukturat vendore, si dhe shtimi i kontrolleve të brendshme e monitorimeve nga strukturat e tjera;
2. Përdorimi i pajisjeve të kontrollit dhe shtimi i burimeve të informacionit, siç janë hartografia me dronë dhe monitorimi ajror përmes helikopterëve dhe avionëve të Guardia di Finanza për të kontrolluar territorin.

Treguesit e punës për realizimin e objektivit të parë 

Veprat Penale-Kultivimi, për vitin 2025; 
· Evidentuar 584 raste kultivimi, zbuluar 113, ose 19.3%. 
· Implikuar në këtë veprimtari kriminale 199 shtetas, nga të cilët; arrestuar 111, ndaluar 40, proceduar në gjëndje të lirë 18 dhe në kërkim 30.
· Proceduar penalisht 178 shtetas/zyrtarë për veprat penale “Shpërdorim detyre” e “Mos kallëzim krimi”, nga nenet 248 dhe 300, Kodit Penal, nga të cilët: Arrestuar 4, ndaluar 8 dhe në gjendje të lirë 166. 
· Konstatuar 1.646 vende kultivimi (tokë shtet 1.585, privat 46, ambient i mbyllur 15). 
· Identifikuar dhe asgjësuar 204.814 bimë narkotike të dyshuara të llojit Cannabis Sattiva, 17.447 fidanë kanabis (neni 284).
· Kapur 42 persona në kërkim për kultivim të bimëve narkotike. 
· Sekuestruar 11.043 fara kanabisi në 19 raste dhe 4603 bimë në proces tharje në 5 raste (neni 283). 
· Nga 204.814 bimë narkotike të asgjësuara; 97.920 bimë narkotike janë identifikuar nga strukturat vendore të policisë në qarqe, dhe 106.894 bimë narkotike janë identifikuar nga monitorimi ajror i Guardia di Finanza. 

Krahasuar me të njëjtën periudhë të vitit të kaluar 2024, për vitin 2025 kemi:
· 130 raste kultivimi ose 18.3% më pak;
· rritje të zbulueshmërisë me 4.1% më shumë;
· 1293 vende kultivimi ose 44.1% më pak;
· 57.595 bimë narkotike ose 20.1% më pak;
· 72.283 fidanë kanabis të asgjësuara ose 80.1%  më pak;
· 11 autorë kultivimi ose 5.2% më shumë;
· 71 zyrtarë për shpërdorim detyre të proceduar penalisht ose 38.9% më shumë.

· Për vitin 2025 nga Guardia di Finanza u kryen gjithsej 185 orë fluturimi, nga të cilat 170 orë fluturimi me sensorë. 
· Fluturimet për kryerjen e monitorimeve ajrore të territorit u kryen me helikopterin dhe një pjesë më avionin e Guardia di Finanza.
· Kryerja e fluturimeve/monitorimeve ajrore është kryer në të gjithë territorin e vendit.
· 106.894 bimëve të identifikuara nga monitorimet ajrore të Guardia di Finanza për vitin 2025.

Për realizimin e objektivit për riskun e dytë ishin përcaktuar 3 masa dhe aktivitete:

1. Forcimi i kontrollit për zbatimin e procedurave të hetimit;
2. Përmirësimi i strukturave dhe rritja e kapaciteteve për hetimin e krimit ekonomik e financiar;
3. Rritja e monitorimit dhe mbikëqyrjes ndaj punonjësve të policisë, për të cilët ka dyshime për favorizim të personave me precedentë kriminalë.


Për kryerjen e këtyre aktiviteteve janë marrë këto masa:
Forcimi i kontrollit për zbatimin e procedurave të hetimit: Nga punonjësit e Drejtorisë për Hetimin e Krimeve Ekonomike dhe Financiare, nga çdo specialist për çështjet penale në hetim, është komunikuar e bashkëpunuar me prokurorët e çështjes për rritjen e performancës së hetimit për çdo procedim penal në ndjekje. Gjithashtu gjatë vitit 2025, janë kryer 15 kontrolle në Drejtoritë Vendore të Policisë, me qëllim rritjen e eficensës së hetimeve kundër korrupsionit e abuzimeve në detyrë, krimeve ekonomiko-financiare, pastrimin e parave, si dhe identifikimin dhe bllokimin e aseteve kriminale.

Treguesit e punës për realizimin e objektivit të dytë 

Drejtoria për Hetimin e Krimeve Ekonomike e Financiare: Janë evidentuar 4.392 vepra penale, janë zbuluar 4.340, janë zbuluar të vjetra 36 vepra penale, me fuqi zbuluese 98.92%, me 5.914 autorë gjithsej, nga të cilët, 728 autorë të arrestuar, 241 autorë të ndaluar, 4.664 autorë të ndjekur në gjendje të lirë, 273 autorë të shpallur në kërkim, 8 autorë me masa të ndryshme. 
Krahasuar me vitin e kaluar, janë evidentuar 318 vepra penale më shumë, me rritje të forcës zbuluese prej 4.18 %.

Hetimi i Krimit Ekonomik e Financiar: Ka evidentuar 3.086 vepra penale, zbuluar 3.036, me forcë zbuluese 98.37%, zbuluar vepra penale të vjetra 33, me 3.962 autorë, nga të cilët 482 autorë të arrestuar, 202 autorë të ndaluar, 3.054 autorë të ndjekur në gjendje të lirë, 224 autorë të shpallur në kërkim dhe 0 autorë me masa të ndryshme. 
Krahasuar me  vitin e kaluar janë evidentuar 284 vepra penale më shumë, me rritje të forcës zbuluese prej 2.51%.
Hetimi i Korrupsionit: Ka evidentuar 740 vepra penale, zbuluar 718, me forcë zbuluese 97.02%, zbuluar vepra penale të vjetra 1, me 1.172 autorë, nga të cilët 145 autorë të arrestuar, 26 autorë të ndaluar, 979 autorë të ndjekur në gjendje të lirë, 18 autorë të shpallur në kërkim dhe 4 autorë me masa të ndryshme. 
Krahasuar me vitin e kaluar janë evidentuar 4 vepra penale më pak, me rritje të forcës zbuluese prej 6.03%.
Hetimi i Pastrimit të Parave dhe Aseteve Kriminale: Ka evidentuar 566 vepra penale, zbuluar 565, me forcë zbuluese 99.82%, zbuluar vepra penale të vjetra 2, me 780 autorë, nga të cilët 101 autorë të arrestuar, 13 autor i ndaluar, 631 autorë të ndjekur në gjendje të lirë, 31 autorë të shpallur në kërkim dhe 4 autorë me masa të ndryshme. 
Krahasuar me  vitin e kaluar janë evidentuar 38 vepra penale më shumë, me rritje të forcës zbuluese prej 5.7%.

OBJEKTIVI # 2
RRITJA E INTEGRITETIT DHE REDUKTIMI I KORRUPSIONIT NË MENAXHIMIN E BURIMEVE NJERËZORE

Për të ndjekur e realizuar këtë objektiv ishin përcaktuar 3 fusha me risk:
1. Rekrutimi i punonjësve mbi baza korruptive;
2. Procedurat e emërimit (emërimet mbi baza korruptive, mungesa e transparencës dhe motivimit) etj.;
3. Marrja e gradave dhe ecuria në karrierë (promovimi mbi baza korruptive, mungesa e transparencës).

Për mbikëqyrjen e fushës së parë “Rekrutimi i punonjësve mbi baza korruptive”, ishin përcaktuar 5 masa dhe aktivitete:
1. Zbatimi i legjislacionit, Ligjit për Policinë e Shtetit, Rregullores dhe Procedurave Standarde për shpalljen e proceseve të rekrutimit, në Policinë e Shtetit;
Rritja e transparencës dhe nivelit të monitorimit të procesit të rekrutimit nga strukturat e brendshme (DBNJ, AS, DS) dhe strukturat e jashtme (AMP), gjatë gjitha fazave deri në shpalljen e rezultateve.
Vlerësimi dhe trajtimi transparent i ankesave në të gjitha fazat e konkurrimit, deri në Komisionin e Apelimit.
2. Rishikimi i procedurave për kryerjen e testimeve në të gjitha fazat e konkurrimit (testimi me shkrim, psikologjik dhe intervista), sipas modeleve të policive evropiane;
3. Përzgjedhja, trajnimi e certifikimi i punonjësve që marrin pjesë në grupet e hartimit të bankës së pyetjeve, menaxhimit të proceseve të konkurrimit për çdo fazë dhe vlerësimit të aplikantëve që konkurrojnë për t’u pranuar në radhët e policisë;
4. Monitorimi i sistemit për dhënien e këshillave konfidenciale për çështjet etike dhe të integritetit për të gjithë stafin e policisë, lidhur me ngacmimin seksual në vendin e punës;
5. Zbatimi i Procedurës Standarde të Punës nr.293, datë 18.02.2025 “Për Këshillat Konfindecialë”, miratuar me Urdhër të Drejtorit të Përgjithshëm të Policisë së Shtetit.

Për kryerjen e këtyre aktiviteteve janë marrë këto masa:

Për realizimin e këtij objektivi, janë realizuar 12 procese konkurrimi; 

· Konkurrimi për pozicionin e “Drejtorit të Departamentit për Shërbimet Mbështetëse” në Drejtorinë e Përgjithshme të Policisë së Shtetit.
· Konkurrimi për funksionet e veçanta në Policinë e Shtetit. 
· Kabineti i Drejtorit të Përgjithshëm të Policisë së Shtetit (Zyra Ndihmëse);
· Specialist, në Sektorin e Planifikimit dhe Analizës Strategjike, në Drejtorinë e Integrimit dhe Planifikimit Strategjik;
· Shef Sektori, në Sektorin e Administrimit të Provave dhe Dokumentave, në Institutin e Policisë Shkencore;
· Asistent, në Departamentin për Teknologjinë e Informacionit;
· Shef i QFMT, në Qendrën e Furnizimit Materialo-Teknik, në Departamentin për Shërbimet Mbështetëse;
· Zv. Shef Seksioni / Specialist, në Seksionin Special të Zhytjes, në Njësinë Speciale “RENEA”;
· Specialist i pergatitjes fizike, në Seksionin për Taktikat, Teknikat dhe Standardet e Ndërhyrjes, në Njësinë Speciale “RENEA”. 
· Konkurrimi për 2 pozicione të lira pune.
· Specialist/Analist, për burimet e hapura, në Sektorin e Analizës dhe Informacionit, në Drejtorinë e Inteligjencës dhe Arkivës Kriminale, në Departamentin e Policisë Kriminale.
· Specialist/Mjek/Trup operacionale në NJSMV, në Drejtorinë e Forcës Kombëtare të Sigurisë, në Departamentin e Sigurisë Publike. 
· Konkurrimi  për programin e  Kursantëve të  BKA-së , është prej vitesh një model suksesi për bashkëpunimin policor ndërkombëtar me institucionet partnere jashtë BE-së.
· Konkurrimit për Shef Komisariati, në Drejtoritë Vendore të Policisë.  
· Konkurrimi për ndjekjen e programit të studimit “Siguria dhe Hetimi, Cikli i Parë ‘Bachelor”. Aplikimet u hapën për 150 kuota të lira, për shtetasit që kanë mbaruar arsimin e mesëm dhe të lartë.  
· Konkurrimi për pranimin në Rolin e Parë Drejtues, për fitimin e gradës “Nënkomisar”, të punonjësve të policisë të rolit zbatues, që kanë përfunduar të paktën ciklin e parë të studimeve të arsimit të lartë në fushën kompjuterike, ekonomike ose juridike, për 50 kuota. 
· Konkurrimi për pranim në Akademinë e Policisë në Ankara,Turqi, gjatë vitit akademik 2025-2026. 
· [bookmark: _Hlk219453104]Konkurrimi për Kolegjin Profesional i Formimit Policor për 402 funksione të lira, për shtetasit që kanë mbaruar arsimin e mesëm dhe të lartë. 
· Konkurrimi për pozicionin “Drejtor Vendor i Policisë, në Policinë e Shtetit”.
· Konkurrimi për pozicionin “Drejtor, në Drejtorinë e Rikuperimit të Aseteve”, në Policinë e Shtetit. 
“Procedurat e emërimit (emërimet mbi baza korruptive, mungesa e transparencës dhe motivimit) etj.”, ishin përcaktuar 4 masa dhe aktivitete:
1. Zbatimi i përcaktimeve në Ligjin “Për Policinë e Shtetit” dhe Rregulloren e Policisë së Shtetit për emërimet e punonjësve në strukturat e Policisë.
2. Rishikimi i procedurave të vlerësimit të performancës individuale të punonjësve të Policisë.
3. Respektimi i procedurave të vlerësimit të punës së punonjësve në rastet e transferimeve.
4. Respektimi i afateve minimale të qëndrimit në një funksion të punonjësit pas emërimit (2 vjet).

Për kryerjen e këtyre aktiviteteve ishin marrë këto masa:
Implementimi i ndryshimeve strukturore: Gjatë periudhës 01 Janar-31 Dhjetor 2025, ka patur ndryshime të pjesshme strukturore, më konkretisht:  
· Është  bashkëpunuar me DAP për evidentimin dhe shpalljen e vendeve të lira për Nëpunësit Civil; 
· Nga Sektori i Menaxhimit të Burimeve Njerëzore, janë shqyrtuar praktikat dokumentare si dhe përgatitur urdhrat për transferime, rikthime apo lirime; 
· Është punuar për plotësimin e nevojave për burime njerëzore në të gjithë strukturat policore në nivel qendror dhe vendor. Për këtë, në bazë të propozimeve të ardhura nga titullarët e strukturave policore, si dhe për plotësimin e strukturës organike të Policisë së Shtetit janë hartuar dhe miratuar 2661 praktika, të cilat kanë të bëjnë me rikthime, transferime, ri-emërime, lirime dhe përjashtime nga Policia, të punonjësve të policisë dhe punonjësve civilë.
Statistikat e vitit 2025, në lidhje me lëvizjet e personelit për këtë afat kohor:
	Nr
	Grada
	Transferuar
	Pranuar
	Ripranuar
	Liruar
	Perjashtuar
	Dhënie grade
	Ulur në gradë
	Totali 

	1
	Drejtues Madhor
	-
	-
	-
	-
	-
	-
	-
	0

	2
	Drejtues i Lartë
	2
	-
	-
	-
	-
	1
	-
	3

	3
	Drejtues i Parë
	13
	1
	1
	2
	-
	1
	-
	18

	4
	Drejtues
	49
	3
	1
	7
	-
	1
	-
	61

	5
	Kryekomisar
	185
	-
	4
	22
	2
	16
	-
	229

	6
	Komisar
	331
	2
	5
	18
	1
	18
	4
	379

	7
	Nënkomisar
	760
	2
	24
	64
	8
	93
	-
	951

	8
	Inspektor
	390
	-
	54
	326
	17
	-
	-
	778

	9
	Civil
	62
	92
	5
	72
	2
	-
	-
	233

	Totali
	1.792
	100
	94
	511
	30
	130
	4
	2.661



“Marrja e gradave dhe ecuria në karrierë (promovimi mbi baza korruptive, mungesa e transparencës)”, ishin përcaktuar 8 masa dhe aktivitete:
1. Zbatimi i përcaktimeve në Ligjin “Për Policinë e Shtetit” dhe Rregulloren e Policisë së Shtetit për ecurinë në karrierë të punonjësve në strukturat e Policisë.
2. Monitorimi i transparencës në procedurën e konkurrimit të gradimit në të gjitha fazat, që nga shpallja e konkurrimit deri në përfundimin e procesit dhe dhënien e gradës, posaçërisht procedurat e testimit me shkrim, intervistës dhe ushtrimeve praktike.
3. Monitorimi i veprimtarisë së grupit të punës për gradimet, aktiviteti i të cilit regjistrohet me kamera audio-video.
4. Trajnimi i grupit të punës që do të hartojë bankën e pyetjeve, në të gjitha fazat e testimit, (përfaqësues të Drejtorisë së Burimeve Njerëzore, Akademisë së Sigurisë dhe Drejtorisë së Standardeve Profesionale).
5. Transparenca në publikimin dhe vënien në dispozicion të konkurrentëve të gjithë pyetjet e administruara në bazën e të dhënave të pyetjeve për nivelin e gradës që konkurron.
6. Monitorimi i Procedurës Standarde të Punës “Për përcaktimin e rregullave në lidhje me pranimin dhe administrimin e donacioneve në Policinë e Shtetit”.
7. Promovimi i rekrutimit të gruas në Polici dhe ngritja në pozicione drejtuese.
8. Rekrutimi i minoriteteve në Policinë e Shtetit, sipas hapjes së konkurrimit të drejtë.

Për kryerjen e këtyre aktiviteteve ishin marrë këto masa:

Gjatë vitit 2025, është punuar për Rregulla të Brendshme, mbi përbërjen e komisionit të gradimit dhe ankimimit, rregullave dhe procedurave që ndiqen në procesin e vlerësimit të aplikantëve dhe zhvillimin e konkurrimit për gradë në Policinë e Shtetit.

	Nr
	Grada
	Viti 2025

	1
	Drejtues Madhor
	-

	2
	Drejtues i Lartë
	-

	3
	Drejtues i Parë
	5

	4
	Drejtues
	18

	5
	Kryekomisar
	67

	6
	Komisar
	86

	7
	Nënkomisar
	259

	8
	Inspektor
	702

	9
	Civil
	671

	Totali
	1808



Parimi i gjithë përfshirjes: 
· Promovimi i rekrutimit të gruas në polici si dhe ngritja në pozicione drejtuese.
· Nxitja e diversitetit dhe përfaqësimit të drejtë në radhët e Policisë së Shtetit: Rekrutimi i minoriteteve në Policinë e Shtetit, sipas hapjes së konkurrimit të drejtë.
· Në procesin e konkurimit për pozicionin “Shef Komisariati”, morën pjesë dhe dy punonjëse policie vajza/gra. Konkurimi i hapur dhe i barabartë për të gjithë punonjësit në Policinë e Shtetit.

Në vitin 2025, konkurrimi i zhvilluar mbi parimin e barazisë gjinore dhe meritokracisë, si pjesë e ndryshimeve të strukturave drejtuese të komisariateve në të gjithë vendin, përmbyllet me emërimin e 2 punonjësve të policisë, në pozicionin Shef Komisariati, e më konkretisht:

Emërimi i 2 punonjësve të policisë (gra/vajza) janë raste të vlerësimit të zërit të grave dhe vajzave në polici, veçanërisht në pozicione të larta drejtimi. 

Numri i vajzave dhe grave, sipas gradave për vitin 2025:
	Nr
	Vajza / Gra
	Në numër / 2025
	Në % / 2025

	1
	Punonjës me gradë dhe civil 
	1808
	15.8 %

	2
	Punonjës me gradë
	1137
	11.1 %

	3
	Punonjës civil
	671
	54.5 %




OBJEKTIVI # 3
RRITJA E INTEGRITETIT DHE REDUKTIMI I KORRUPSIONIT NË MENAXHIMIN
E KORRUPSIONIT TË LEHTË (RRUGËS)

Për të ndjekur e realizuar këtë objektiv ishin përcaktuar 2 fusha me risk:
1. Marrja e ryshfetit. Abuzimi në Pikat e Kalimit Kufitar në trajtimin e shtetasve vendas dhe të huaj;
2. Abuzimi në dhënien e lejeve, licencave dhe shërbimeve që ofron Policia e Shtetit.

Për mbikëqyrjen e fushave me risk të këtij objektivi ishin përcaktuar 7 masa dhe aktivitete:
1. Forcimi i kontrollit të brendshëm nga strukturat vendore, forcimi i monitorimit dhe kontrollit nga strukturat qendrore sipas varësisë lëndore dhe nga Drejtoria e Standardeve Profesionale, për zbatimin e procedurave standarde të punës nga shërbimet e rendit publik, të policisë rrugore dhe policisë kufitare. Rritja e kontrolleve nga strukturat e AMP.
2. Kryerja me transparencë e hetimit penal dhe administrativ të shkeljeve të evidentuara sipas rastit nga strukturat vendore e qendrore të Policisë, të Drejtorisë së Standardeve Profesionale dhe AMP.
3. Organizimi i trajnimeve profesionale të punonjësve të këtyre shërbimeve (bazuar në programet e trajnimit të detyrueshëm) për njohjen e legjislacionit për procedurat standarde të punës, etikën, integritetin dhe luftën kundër korrupsionit.
4. Përmirësimi i akteve ligjore e nënligjore dhe forcimi i procedurave të kontrollit në dhënien e lejeve, licencave, shërbimeve, etj. dhe heqja e instrumenteve që çojnë në cënimin e integritetit.
5. Përmirësimet teknologjike në sistemet e informacionit që administron Policia e Shtetit, në aparaturat dhe instrumentet e kontrollit, në infrastrukturë e pajisje logjistike. Bashkëpunimi me partnerët ndërkombëtarë në projekte e donacione.
6. Kryerja e fushatave sensibilizuese dhe edukative për nevojën e forcimit dhe bashkëpunimit të publikut me Policinë.
7. Përmirësimi i sistemit të shpërblimit të punonjësve, përfshirë pagat dhe rritjen e transparencës për shpërblime e përfitime të tjera të ligjshme.

Për kryerjen e këtyre aktiviteteve ishin marrë këto masa:

[bookmark: _Hlk218941245][bookmark: _Hlk219201637]Drejtoria e Standardeve Profesionale: Në përmbushjen e detyrave, objektivave dhe prioriteteve, sipas strategjive sektoriale dhe ndër sektoriale të Policisë së Shtetit, ka synuar që nëpërmjet zbatueshmërisë së procedurave standarde të punës, vlerësimit të shërbimeve policore në realizimin e detyrave funksionale, identifikimit të përgjegjësive në realizimin e detyrave si dhe identifikimit të nevojave për ndryshime apo përmirësime infrastrukturore, të ndikojë në rritjen e përmirësimin e performancës së strukturave të Policisë së Shtetit, rritjen e besimit të qytetarëve dhe bashkëpunimit të tyre me strukturat e policisë.

Është realizuar dinamikë e lartë pune që lidhet me zbatimin e objektivave të përcaktuara në Programin Vjetor të punës së Drejtorisë së Standardeve Profesionale, përkatësisht:
· [bookmark: _Hlk218941392]Rritja e cilësisë së vlerësimeve të planifikuara, atyre të jashtëzakonshme për ngjarje të ndodhura, zgjerimi i tematikave dhe gjeografisë së vlerësimeve;
· Monitorimi dhe raportimi i zbatimit të masave e aktiviteteve në kuadrin e Planit të Integritetit të Policisë së Shtetit;
· Përmbushja e detyrimeve në projekte me partnerë ndërkombëtarë e organizata të shoqërisë civile dhe raportimi në kuadrin e përmbushjes së rekomandimeve të Grupit të Shteteve Kundër Korrupsionit (GRECO) dhe prioriteteve për procesin e anëtarësimit në Bashkimin Evropian;
· Përmirësimi i cilësisë së hetimeve administrative për punonjësit që kryejnë shkelje disiplinore;
· Rritja e transparencës dhe hetimeve administrative në shqyrtimin e zgjidhjen e ankesave të qytetarëve e vënien para përgjegjësisë të punonjësve që shkelin/abuzojnë me atributet e policisë.

Drejtoria e Standardeve Profesionale gjatë periudhës 01 Janar-31 Dhjetor 2025 janë realizuar 61 (gjashtëdhjetë e një) vlerësime të performancës dhe monitorime, për të cilat janë përgatitur Raportet e Vlerësimit, Memot Informuese dhe Informacionet për Drejtorin e Përgjithshëm të Policisë së Shtetit, si më poshtë vijon:
61 vlerësime të performancës të realizuara, nga këto:
· 32 vlerësime të zakonshme (inspektime të planifikuara) monitorime dhe procese rekrutimi;
· 29 vlerësime të veçanta (inspektime të jashtëzakonshme).

[bookmark: _Hlk210225348]Janë monitoruar 

· 344 struktura policore në vlerësime të zakonshme; dhe 
· 145 struktura policore në vlerësime të veçanta. 

Janë dhënë 122 rekomandime për strukturat e inspektuara që kanë të bëjnë me:
· Masat që duhet të merren për përmirësimin e punës;
· Rishikimin dhe përmirësimin e procedurave standarde;
· Hartimin e procedurave standarde të reja;
· Përgatitjen e tërheqjeve të vëmendjes, letër porosive, etj. 

Janë ndëshkuar me masa disiplinore për shkeljet në kompetencë të Komisionit Disiplinor 358 punonjës policie, 

· “Përjashtim  nga Policia”: - 54 raste;
· “Ulje në gradë deri në 5 vjet”: - 13 raste;   
· “Ulje e përkohshme e pagës deri 40%, deri në 1 vit”: - 26 raste;
· “Shtyrje e afatit të gradimit deri në 5 vjet”: - 265 raste. 
· “Vërejtje”, ose “Vërejtje me paralajmërim”- 89 raste;
· “Tërheqje vëmendje” ose “Këshillim”-37 raste;

Këto masa disiplinore janë dhënë kryesisht për shkelje si:
· Mos përmbushja e detyrave ose mosrespektimi i përsëritur i afateve në përmbushjen e detyrave, të cilat kanë sjellë pasoja të rënda; 
· Nxjerrja e paautorizuar e informacionit policor;
· Keqpërdorimi i atributeve dhe kompetencave të policisë, që sjellin pasoja të rënda;
· Përdorimi i paligjshëm ose i paarsyeshëm i forcës;
· Përdorimi i pa ligjshëm i armës;
· Shkelje e kërkesave, rregullave dhe normave gjatë kryerjes së veprimeve procedurale penale;
· Braktisja e detyrës dhe mungesa e pajustifikuar dhe e vijueshme për një periudhë prej 7 ditësh pune ose më shumë;
· Moszbatimi haptazi i dispozitave ligjore për përmbushjen e detyrave funksionale;
· Përdorimi i pijeve alkoolike gjatë punës/shërbimit dhe në rastet kur është me uniformë; 
· Shkelja e përsëritur e rregullave të etikës;
· Raste të tjera të sjelljes që diskrediton imazhin dhe dëmton besimin e publikut te Policia e Shtetit, të kryera jashtë ushtrimit të detyrës, etj.


Në grafikun vijues ilustrohen shifrat krahasuese, sipas llojit të masave të rekomanduara për vitin 2024 dhe 2025.
	Masat disiplinore
	Viti 2024
	Viti 2025
	Diferenca

	“Përjashtim nga Policia”
	34
	54
	+20

	“Ulje në gradë deri në 5 vjet”
	1
	13
	+12

	“Ulje e përkohshme e pagës deri 40%, deri në 1 vit”
	0
	26
	+26

	“Shtyrje e afatit të gradimit deri në 5 vjet”
	264
	265
	+1

	“Vërejtje dhe Vërejtje me paralajmërim”
	113
	89
	-24

	Masa parandaluese “Tërheqje vëmendje dhe Këshillim
	28
	37
	+9

	Përfundim i Hetimit Disiplinor
	8
	6
	-2


                                                                                                                                                                                                                                                                                                                                                                                                                                                                                                                Janë administruar dhe  trajtuar 1.135 ankesa, kundrejt 901 ankesa për vitin 2024, ose rreth 21% ankesa më shumë, nga këto: 
· 441 ankesa nëpërmjet shkresave, postës elektronike, 72 ankesa janë marrë në ambientet e Drejtorisë së Përgjithshme nëpërmjet Formularit të Ankesës, sipas procedurës standarde;
· 2 ankesa joformale (verbale apo nëpërmjet telefonit); 
· 868 kërkesë/ankesa që dërgohen nga Zyra Bashkëqeverisjes. (71 ankesa të trajtuara njëherë dhe të rihapura nga qytetari dhe riardhura nga Platforma, Zyra e Bashkëqeverisjes);


OBJEKTIVI # 4
RRITJA E INTEGRITETIT DHE REDUKTIMI I KORRUPSIONIT BUROKRATIK NË MENAXHIM

Për të ndjekur e realizuar këtë objektiv ishin përcaktuar 2 fusha me risk:
1. Konflikti i interesit dhe dy punësimi apo aktiviteti privat jashtë policisë.
2. Përdorimi abuziv i funksioneve si punonjës policie për interesa private.

Për mbikëqyrjen e realizimit të këtij objektivi ishin përcaktuar 3 fusha me risk:
1. Zbatimi i përcaktimeve ligjore në Ligjin për Policinë e Shtetit dhe Rregulloren e Policisë së Shtetit, “Pjesa për dy punësimin”.
2. Rritja e nivelit të llogaridhënies dhe përgjegjshmërisë për “shfrytëzimin” e burimeve publike në mënyrë abuzive apo të dyshimtë.
3. Forcimi i kontrolleve të brendshme nga strukturat vendore e qendrore për parandalimin dhe zbulimin e rasteve të dy punësimit apo kryerjes së aktiviteteve private nga punonjësit e policisë, në kundërshtim me ligjin.

Për kryerjen e këtyre aktiviteteve ishin marrë këto masa:
Për realizimin e këtij objektivi, Departamentet e Drejtorisë së Përgjithshme të Policisë së Shtetit, Drejtoria e Burimeve Njerëzore, Drejtoria e Standardeve Profesionale, Drejtoritë Vendore të Policisë dhe me Drejtoritë Vendore për Kufirin dhe Migracionin kanë bërë verifikimet e nevojshme dhe rezulton se:

Drejtoria e Burimeve Njerëzore:
· Gjatë vitit 2025, kanë firmosur deklaratat dhe janë regjistruar në regjistër të gjithë punonjësit e  policisë, të cilët kanë ndërprerë marrëdhëniet e punës, bazuar nga raportimet javore të strukturave të burimeve njerëzore me pikën e kontaktit, në Drejtorinë e Burimeve Njerëzore në Drejtorinë e Përgjithshme të Policisë së Shtetit.
· Konkretisht janë larguar gjithsej: 555 punonjës, pjesë e Institucionit të Policisë së Shtetit, nga këto:
· 250 punonjës kanë mbushur moshën për pension pleqërisë dhe pension të plotë pleqërie;
· 291 punonjës janë larguar për arsye të ndryshme;
· 14 punonjës kanë ndërruar jetë;
· 541 persona kanë firmosur deklaratën ku janë njohur dhe dakordësuar me caktimin e detyrimeve dhe kufizimeve që kanë punonjësit e policisë pas ndërprerjes së marrëdhënieve të punës.
· Gjatë gjithë vitit 2025, nuk është konstatuar asnjë rast dy punësimi, në kundërshtim më rregullat dhe procedurat. 
· Në kuadrin e forcimit të kapaciteteve audituese e inspektuese dhe hetimit penal e administrativ të shkeljeve, rritjes së nivelit të llogaridhënies dhe përgjegjshmërisë për shfrytëzimin e burimeve publike në mënyrë abuzive apo të dyshimtë janë ndërmarrë hapa për përmirësimin e kuadrit rregullator për konfliktin e interesit dhe deklarimin e donacioneve dhe dhuratave. 

Parandalimi i konfliktit të interesave rast pas rasti dhe deklarimi i interesave private:
· Janë realizuar takime në ILDKPKI, për përmirësimin e legjislacionit për parandalimin e konfliktit të interesave dhe zbatimin e Ligjit nr.42/1017, datë 06.04.2017;
· Janë njohur strukturat e Policisë me Urdhrin e Drejtorit të Përgjithshëm të Policisë së Shtetit nr.206, datë 30.01.2023, “Për funksionimin dhe përgjegjësitë e Njësisë së Autoritetit Përgjegjës për parandalimin, kontrollin dhe zgjidhjen e gjendjeve te konfliktit të interesave në P.SH”;
· Në zbatim të Udhëzimit nr.927, datë 01.11.2021 “Për mënyrën dhe procedurën e plotësimit të deklaratave të pasurisë dhe interesave privatë në formë elektronike në sistemin elektronik për deklarimin e pasurive dhe konfliktit të interesit (EACIDS)”, janë hapur llogaritë e Subjekteve Deklaruese në sistemin EACIDS;
· Është përgatitur dhe dërguar në ILDKPKI:
· Raporti Vjetor i Autoritetit Përgjegjës për parandalimin e konfliktit të interesave rast pas rasti dhe deklarimin e interesave private.
· Lista në bazë të strukturës organike sipas funksioneve të subjekteve që mbartin detyrim për deklarim të interesave private periodike/vjetore.
· Lista emërore e zyrtarëve që mbartin detyrim për deklarim të interesave private periodike/ vjetore.

Departamenti për Sigurinë Publike në fokus të punës së saj ka:
Rritjen e integritetit në radhët e punonjësve të policisë nëpërmjet forcimit të kontrolleve për zbulimin e dy punësimeve dhe aktiviteteve private, çka është një praktikë që synon të sigurojë respektimin e ligjit, etikës dhe standardeve profesionale. Strukturat e rendit publik dhe të policisë rrugore, në zbatim të planit të veprimit, gjatë kësaj periudhe kanë kryer këto aktivitete:
· Ripunimi me listë njohje i dispozitave ligjore që ndalojnë dy punësimet ose aktivitetet private të papajtueshme me funksionet policore;
· Deklarimi periodik i pasurisë dhe aktiviteteve private si dhe çdo burim tjetër të ardhurave, nga niveli/funksioni i punonjësve që parashikon ligji;
· Verifikimi i dy punësimeve nëpërmjet data bazave kombëtare të punësimit apo zhvillimit të aktiviteteve tregtare;
· Trajnime në shërbim me temë mbi rëndësinë e etikës dhe konfliktit të interesit në punën policore;
· Shkëmbimi i informacionit dhe bashkëpunimi me sigurimet shoqërore dhe administratën tatimore për të identifikuar dy punësimet.

Departamenti për Kufirin dhe Migracionin në fokus të punës së saj ka:
Në kuadër të përmirësimit të kapaciteteve monitoruese e inspektuese dhe evidentimit të sjelljeve jo etike dhe cenimit të integritetit nga Departamenti për Kufirin dhe Migracionin dhe drejtoritë në varësi gjatë periudhës 01 Janar-31 Dhjetor 2025:
· Janë kryer rishikimet e përshkrimeve të punës së të gjithë strukturave qendrore e vendore si dhe i disa procedurave standarde për lehtësimin e përmbushjen të detyrave dhe shmangien e abuzimit me detyrën;
· Është rritur numri i inspektimeve me Plan Kontrolle nga Departamenti për Kufirin dhe Migracionin në çdo fundjavë, sidomos gjatë sezonit turistik, me qëllim jo vetëm ndihmën për përballimin e ngarkesës së flukseve, por edhe kontrollin e zbatimit të rregullave të etikës në komunikim, paraqitjen e jashtme, shmangien e rasteve të konfliktit të interesit etj.
· Në funksion të transparencës, paanshmërisë dhe eliminimit të paligjshmërisë, janë analizuar të gjitha ngjarjet e ndodhura ku janë evidentuar punonjës të strukturave të policisë kufitare dhe migracionit të përfshirë në veprimtari kriminale, korruptive në shkelje të integritetit dhe etikës, u janë dhënë masa të rënda disiplinore, deri në përjashtim nga Policia e Shtetit.

Drejtoria e Standardeve Profesionale në fokus të punës së saj ka:
Realizimin e detyrave që lidhet me zbatimin e objektivave të përcaktuara në Programin Vjetor të punës së Drejtorisë së Standardeve Profesionale, përkatësisht:
· Janë rishikuar Procedura Standarde të Punës së Sektorëve në Drejtorinë e Standardeve Profesionale, në përputhje me Ligjin 82/2024 “Për Policinë e Shtetit” dhe Rregulloren e Policisë së Shtetit.
· Janë kryer rishikime të  Protokolleve të Inspektimit për vlerësimin e veprimtarisë së strukturave të Policisë së Shtretit, të Drejtorisë së Standardeve Profesionale, në përputhje me Ligjin 82/2024 “Për Policinë e Shtetit” dhe Rregulloren e Policisë së Shtetit.
· Rritjen e cilësisë të vlerësimeve të planifikuara, atyre të veçanta për ngjarje të ndodhura dhe zgjerimi i tematikave dhe gjeografisë së vlerësimeve;
· Përmbushja e detyrimeve në projekte me partnerë ndërkombëtarë e organizata të shoqërisë civile dhe raportimi në kuadrin e përmbushjes së rekomandimeve për procesin e anëtarësimit në BE.
· Përmirësimi i cilësisë së hetimeve administrative për punonjësit që kryejnë shkelje disiplinore.
· Rritja e transparencës dhe hetimeve administrative në shqyrtimin e zgjidhjen e ankesave të qytetarëve dhe vënien para përgjegjësisë të punonjësve të cilët shkelin/abuzojnë me atributet e Policisë së Shtetit.

Në përmbushje të këtyre objektivave është kryer volum i konsiderueshëm pune që lidhet me:  
· Vlerësimin periodik të performancës së strukturave qendrore e vendore të policisë sipas Planit Vjetor të Vlerësimit dhe sipas Protokolleve të Inspektimit të miratuara me Urdhrat përkatës të Drejtorit të Përgjithshëm të Policisë së Shtetit;
· Kryerjen e vlerësimeve të planifikuara të performancës dhe atyre të veçanta për ngjarje e situata të ndodhura gjatë vitit 2025;
· Trajnimet e kryera me strukturat vendore dhe qendrore për monitorimin dhe raportimin e zbatimit të Planit të Integritetit; 
· Pjesëmarrja në projekte me partnerët dhe raportimet në kuadrin e rekomandimeve të GRECO dhe integrimin në Bashkimin Evropian;
· Hetimin administrativ të shkeljeve të rënda disiplinore të punonjësve të Policisë së Shtetit.
· Trajtimin administrativ të ankesave të shtetasve apo institucioneve ndaj punonjësve të policisë dhe marrjen e masave të nevojshme për vënien para përgjegjësisë të punonjësve për shkeljet dhe përmirësimin e punës.

OBJEKTIVI # 5
RRITJA E INTEGRITETIT DHE REDUKTIMI I KORRUPSIONIT BUROKRATIK NË PROKURIM

Për të ndjekur e realizuar këtë objektiv janë përcaktuar 4 fusha me risk:
1. Planifikimi jo efektiv i nevojave për mallra dhe shërbime. 
2. Mos respektimi i procedurave ligjore në prokurimet publike (rastet e negocimeve, vlerësimit të ofertave e favorizimit të një subjekti për lidhje kontrate) etj. 
3. Mosrespektimi e moszbatimi i kushteve e kritereve të përcaktuara në kontratat e lidhura.
4. Mosdhënia e informacionit në mënyrë të qëllimshme për procedurat e prokurimit që zhvillohen kryesisht  në rrugë shkresore për të cilat informacioni në SPE është i pamundur për t’u aksesuar nga operatorët ekonomikë duke krijuar pabarazi dhe mungesë transparence.

Për mbikëqyrjen dhe ndjekjen e zbatimit të fushave të këtij objektivi ishin përcaktuar 7 masa dhe veprimtari për të parandaluar/trajtuar rrezikun:
1. Përcaktimi e zbatimi nga Njësitë e Prokurimit dhe Komisioni i Vlerësimit të Ofertave, i kritereve sipas Ligjit të Prokurimeve;
2. Përzgjedhja e stafeve të ekspertëve të përgatitur profesionalisht dhe njohës të ligjshmërisë së fushës dhe trajnimi i tyre;
3. Bashkëpunimi me strukturat përfituese për planifikimin e nevojave për mallra dhe shërbime;
4. Forcimi i kontrollit të brendshëm nga vetë strukturat;
5. Përmirësim i funksionit të auditimit, forcimi i kontrollit për zbatimin e rekomandimeve.
6. Trajtimi me transparencë konform ligjit i sinjalizimeve dhe denoncimeve për abuzim e korrupsion;
7. Njësia e prokurimit, zyrtarët përgjegjës të japin informacionin e kërkuar nga operatorët ekonomik për procedurat e zhvilluara në formë shkresore.

Për kryerjen e këtyre aktiviteteve janë marrë këto masa:

Departamenti i Shërbimeve Mbështetëse në bashkëpunim me Sektorin e Auditimit të Brendshëm në Drejtorinë e Përgjithshme të Policisë së Shtetit, kanë bërë verifikimet e nevojshme dhe rezulton se:
· Planifikimi i nevojave për mallra e shërbime është bërë në mënyrë efektive, duke u mbështetur në fondet financiare të detajuara nga buxheti për Policinë e Shtetit.
· Nga auditimi i bërë në lidhje me procedurat e prokurimit publik, nuk janë konstatuar raste të vlerësimit të ofertave në kundërshtim më aktet ligjore dhe nuk ka patur raste të favorizimeve të ndonjë subjekti konkurrues.
· Në lidhje më kushtet e kriteret e përcaktuara në lidhjen e kontratave, nuk janë konstatuar raste të moszbatimit dhe mosrespektimit të elementeve dhe kushteve të tyre.
· Në lidhje me pikën 4, nuk ka patur raste të evidentuara për prokurimet e zhvilluara në rruge shkresore, duke krijuar pabarazi dhe mungesë transparence.  
· Në funksion të transparencës dhe paanshmërisë për rritjen e efiçencës dhe efikasitetit të procedurave e prokurimit publik, nga Sektori i Prokurimeve janë  zhvilluar procedurat e prokurimit në sistemin e prokurimit elektronik në mbështetje dhe zbatim të Ligjit nr.162/2020 “Për prokurimin publik” dhe VKM nr.285, datë 19.05.2021, “Për miratimin e Rregullave të Prokurimit Publik”. 
· Janë ndërmarrë hapa për eliminimin e abuzimeve në tendera, pasi zhvillimi i procedurave bëhet i hapur në sistemin elektronik duke garantuar paanësi në vendimmarrje qoftë të Njësisë së Prokurimit, qoftë nga ana e Komisionit të Vlerësimit të Ofertave. 
· Duke qenë se rregullat e prokurimit publik kanë parashikuar ankimin e operatorëve ekonomikë kundrejt vendimmarrjes së Autoritetit Kontraktor, prezantohet si një garanci më shumë për ta duke i trajtuar si të barabartë dhe në mënyrë transparente në të gjitha fazat e prokurimit.
· Është mirë menaxhuar përdorimi i fondeve publike duke garantuar:
· Uljen e shpenzimeve procedurale;
· Nxitjen e pjesëmarrjes së operatorëve ekonomikë në procedurat e prokurimit publik;
· Nxitjen e konkurrencës ndërmjet operatorëve ekonomikë;
· Trajtim të barabartë dhe jo diskriminues për të gjithë operatorët ekonomikë, pjesëmarrës në procedurat e prokurimit publik;
· Marrja në kohë e shërbimit, punës apo mallrave të prokuruara nga ana strukturave përfituese të Policisë së Shtetit;
· Realizimi i procedurave të prokurimit në afatet e përcaktuara;
· Vlerësimi dhe shpallja e fituesit në kohë dhe me paanshmëri;
· Marrja në dorëzim e mallrave nga komisioni i ngritur me urdhër të titullarit të strukturës;
· Ka një tendencë pozitive për blerjen e mallrave me cilësi të lartë dhe çmime më të ulëta. 

OBJEKTIVI # 6
RRITJA E INTEGRITETIT DHE REDUKTIMI I KORRUPSIONIT DUKE LUFTUAR FENOMENIN E KULTURËS SË “KODIT TË HESHTJES”

Për të ndjekur e realizuar këtë objektiv është përcaktuar si fushë me risk:
Mungesa e raportimit të shkeljeve të procedurave në shërbim dhe denoncimit të rasteve të përfshirjes në korrupsion të punonjësve nga kolegët. 

Për këtë, janë parashikuar 4 masa dhe veprimtari për të parandaluar/trajtuar rrezikun:
1. Forcimi i kapaciteteve të strukturave të kontrollit të brendshëm, të inspektimit, trajtimit të ankesave, hetimit dhe vendimmarrjes;
2. Hartimi i moduleve të trajnimit teorik, duke përfshirë module të ndërveprimit praktik për Kodin Etik, Integritetin dhe parandalimin e korrupsionit;
3. Kryerja e trajnimeve të vazhdueshme lidhur me sinjalizimin dhe mbrojtjen e sinjalizuesve;
4. Përmirësimi i kuadrit ligjor, forcimi i kapaciteteve për ngritjen e njësive përgjegjëse të sinjalizimit në Policinë e Shtetit, për shqyrtimin dhe hetimin administrativ të sinjalizimit dhe mbrojtjen e sinjalizuesve.

Për kryerjen e këtyre aktiviteteve janë marrë këto masa:
· Fenomeni i “Kodit të Heshtjes” është një sfidë e vështirë dhe kërkon ndërgjegjësimin e punonjësve për të luftuar këtë fenomen dhe denoncimin e rasteve të shkeljeve dhe akteve korruptive nga kolegët, përmes trajnimit dhe fushatave për komunikim të brendshëm.
· Pas miratimit të Rregullores së Brendshme për Sinjalizimin, Hetimin Adminiastrativ dhe Mbrojtjen e Sinjalizuesve, me Urdhër të Drejtorit të Përgjithshëm të Policisë nr.964, datë 25.10.2021, nuk ka të dhëna “Për ngritjen e Njësive Përgjegjëse të Sinjalizimit”, sipas parashikimit në Ligjin nr.60/2016, “Për sinjalizimin dhe mbrojtjen e sinjalizuesve”, në të gjitha strukturat policore.

Sektori i Auditit të Brendshëm:
· Sektori i Auditit të Brenshëm, që në fillim të vitit mori masat për të vënë në zbatim Rregulloren e Brendshme për Sinjalizimin, Hetimin Administrativ dhe Mbrojtjen e Sinjalizuesve, sipas Urdhrit të Drejtorit të Përgjithshëm të Policisë nr.964, datë 25.10.2021.
· Ky sektor në bashkëpunim me Drejtorinë e Planifikimit dhe Administrimit Policor dhe Drejtorinë e Burimeve Njerëzore, nxiti zhvillimin e një trajnimi, i cili shihej si i domosdoshëm për tu zhvilluar pasi punonjësit e policisë të sapo diplomuar, nuk janë trajnuar, si dhe një pjesë e konsiderueshme e efektivave në bazë, nuk janë trajnuar dhe njohur me këtë modul. Për këtë arsye gjatë kësaj periudhe dhe më konkretisht në muajin Shtator 2025, me Urdhër, nr.213, datë 11.09.2025, të Zëvendësdrejtorit të Përgjithshëm të Policisë së Shtetit, u zhvillua trajnimi me temë: “Për sinjalizimin, hetimin administrativ dhe mbrojtjen e sinjalizuesve, si dhe etika dhe rregullat e sjelljes së punonjësve të Policisë së Shtetit”. Në këtë trajnim morën pjesë 58 punonjës policie. 
· Sektori i Auditit i cili monitoron këtë proces, ka planifikuar dhe disa trjnime të tjera me strukturat policore në DVP-të dhe DVKM-të, për gjatë vitit 2026.

Për periudhën 01 janar-31 Dhjetor 2025, rezulton se nuk ka asnjë denoncim vullnetar.
Për realizimin e këtij objektivi, Sektori i Auditimit të Brendshëm në bashkëpunim me Drejtorinë e Burimeve Njerëzore dhe Drejtorinë e Standardeve Profesionale, në Drejtorinë e Përgjithshme të Policisë së Shtetit, kanë bërë verifikimet e nevojshme dhe rezulton se:
· Drejtoria e Standardeve Profesionale, në përmbushjen të detyrave, objektivave dhe prioriteteve, ka synuar që të vlerësojë e verifikojë ankesat që adresohen pranë strukturave të saj, nga shtetas vendas apo të huaj, institucione kushtetuese, të administratës publike, persona juridikë, OJF, mediat etj., për shkelje nga punonjës policie të gjitha niveleve në organizatën e Policisë së Shtetit dhe mbi bazën e saj të kërkojë përmirësimin e vazhdueshëm të punës për të respektuar dinjitetin, reputacionin, nderin, të drejtat dhe liritë themelore të çdo individi, përgjegjësinë për të hetuar në mënyre sistematike, të shpejte dhe të paanshme, rastet e sjelljeve jo etike dhe veprimeve të paligjshme e të pa denja të kryera nga punonjësit e policisë.
· Janë bërë përpjekje për të rritur integritetin dhe llogaridhënien, si nga brenda edhe jashtë, duke ndihmuar kështu në nxitjen dhe ruajtjen e besimit të komunitetit të cilit i shërben.
· Në përmbushje të funksionit të saj për të siguruar zbatimin e detyrimeve që rrjedhin nga Manuali i Etikës, Rregullorja e Policisë së Shtetit, si dhe performancën që duhet të manifestojë çdo punonjës i organizatës së Policisë së Shtetit, përfshihet në monitorim duke mbajtur evidenca për ankesat që paraqiten ndaj punonjësve të policisë.
· Janë kryer dhe do të kryhen inspektime të strukturave vendore të policisë, lidhur me trajtimin e ankesave sipas procedurave standarde. Në bazë të raporteve të inspektimit lidhur me konkluzionet u hartua një Plan Veprimi, miratuar nga Drejtori i Përgjithshëm i Policisë së Shtetit, me detyra konkrete për strukturat vendore në ndjekje të procedurave për trajtimin e ankesave.

Departamenti për Sigurinë Publike vlerëson se lufta kundër "Kodit të Heshtjes" është një proces që kërkon angazhimin e vazhdueshëm të gjithë punonjësve të policisë në të gjithë nivelet. Nëpërmjet masave konkrete që promovojnë ndershmërinë, transparencën dhe mbrojtjen e sinjalizuesve, është e mundur të rritet integriteti dhe të ndërtohet një marrëdhënie ku drejtësia dhe përgjegjësia janë normë. Strukturat për rendin publik dhe të policisë rrugore gjatë gjithë periudhës kanë punuar për rritjen e integritetit dhe luftën ndaj "Kodit të Heshtjes", i pranishëm në institucione publike, konkretisht:
· Gjatë gjithë periudhës është promovuar kultura e raportimit të shkeljeve nëpërmjet rrugëve anonime/sigurta si dhe garantimi i mbrojtjes së fishkëllyesve/sinjalizuesve të korrupsionit nga hakmarrja apo ndëshkimi nga eprorët;
· Angazhimi i eprorëve/drejtues të strukturave në mbështetjen e luftës kundër “Kodit të Heshtjes”;
· Mbështetja e një kulture profesionale të hapur dhe të drejtë në punë;
· Nxitja e sjelljeve etike përmes shpërblimeve morale ose materiale për individët që raportojnë shkeljet.

Drejtoria e Burimeve Njerëzore në lidhje me “Kodin e Heshtjes”, thekson se janë bërë disa fushata ndërgjegjësuese, në të gjitha takimet dhe mbledhje të ndryshme tematike me moton “Raporto”,  për njohjen e faktorëve që kontribuojnë në kodin e heshtjes, për të : 
· Shmangur frikën nga raportimi i sjelljeve të pahijshme ose të paligjshme;
· Kultivuar frymën e një kulture që promovon konformitetin dhe që nuk toleron kritikën apo desidencën mund të dekurajojë punonjësit të shprehin shqetësimet etyre;
· Rritur  besimin  te  mekanizmat e raportimit, për të raportuar çështje të ndjeshme; 
· Nxitur forcimin  e  mbështetjes nga eprorët;
· Aktivizimi dhe mbajtja me sukses e procesit të zgjedhjeve për Shoqatën e Grave në Policinë e Shtetit, ka një ndikim pozitiv në rritjen dhe përforcimin e kulturës së deritanishme të organizatës për shprehjen dhe ndjenjën e sigurisë për mbështetje nga Institucioni, duke shtuar besimin për krijimin e një ambienti të drejtë, me integritet, transparencë dhe të  mbështetur nga eprorët dhe kolegët.

Strategjitë e parashikuara për ndjekje në vazhdim për Kodin e Heshtjes:
· Promovimi i një kulture të hapur dhe transparente, ku punonjësit të ndjehen të sigurtë dhe të mbështetur për të shprehur shqetësimet e tyre;
· Mbrojtja e sinjalizuesve; 
· Edukimi dhe trajnimi në vazhdimësi, kryesisht i punonjësve të policisë të rinj në detyrë dhe sapo të rekrutuar në rradhët e policisë, trajnime të fokusuar në temat që lidhen me transparencën dhe integritetin; 
· Të ndërgjegjshëm që adresimi i këtyre çështjeve mund të krijojë një ambient pune të drejtë dhe të përgjegjshëm, duke promovuar një kulturë të transparencës dhe llogaridhënies.
	
BASHKËPUNIMI ME INSTITUCIONE TË TJERA
· Për përmbushjen me sukses të detyrimeve të përcaktuara në Planin e Integritetit të Policisë së Shtetit ka patur një bashkëpunim të frytshëm, sidomos me EU4LEA dhe CIDS dhe me partnerë të tjerë të brendshëm.
· Bashkëpunimi me ta është bërë realitet që në momentet e para të hartimit të Planit të Integritetit dhe më tej, në lidhje me mënyrën e përcaktimit të objektivave, fushave me risk, masave dhe aktiviteteve të nevojshme për t’u realizuar, si dhe kryerjen e trajnimeve për punonjësit e caktuar me mbikëqyrjen e kryerjes së detyrave dhe zbatimin konkret të tyre.
· Nga strukturat e Policisë së Shtetit të ngarkuara për monitorimin e zbatimit dhe përmbushjes së detyrimeve në lidhje me Planin e Integritetit janë përgatitur raportet përkatëse dhe janë dërguar në Ministrinë e Brendshme, sipas afateve të përcaktuara.
· Gjithashtu, në lidhje me zbatimin e masave dhe aktiviteteve të përcaktuara në Planin e Integritetit janë organizuar edhe takime e tryeza pune nga Komiteti Shqiptar i Helsinkit, ku ka patur pjesëmarrje edhe nga strukturat e Policisë së Shtetit.
· Një pjesë shumë e rëndësishme që ka shërbyer vazhdimisht edhe si pikë referimi për përmbushjen e detyrimeve të Policisë së Shtetit, jo vetëm për zbatimin e Planit të Integritetit, por edhe të detyrimeve të tjera të saj, ka qenë zbatimi në kohë e me cilësinë e kërkuar të Rekomandimeve të GRECO (Grupi i Shteteve Anëtare Kundër Korrupsionit), për realizimin e të cilëve kanë qenë të angazhuara thuajse të gjitha strukturat e Policisë së Shtetit në nivel qendror dhe vendor.
· Për këtë, janë mbajtur kontakte të vazhdueshme dhe janë realizuar takime periodike me të gjithë anëtarët e institucioneve që kanë detyrime për zbatimin e këtyre rekomandimeve, dhe ajo që është më e rëndësishmja, strukturat e Policisë së Shtetit kanë qenë vazhdimisht të përqendruara për ndjekjen dhe zbatimin me cilësinë e duhur të të gjitha detyrimeve të përcaktuara në aktet e administruara rishtaz për këtë qëllim.

